CELEX: 32006R0323
Language: lv
Date: 2006-02-23 00:00:00
Title: Komisijas Regula (EK) Nr. 323/2006 ( 2006. gada 23. februāris ), ar ko paredz atkāpi no Regulas (EK) Nr. 174/1999 attiecībā uz derīguma termiņu izvešanas atļaujām ar iepriekš noteiktu kompensāciju piena un piena produktu nozarē

24.2.2006   
            
            
               LV
            
            
               Eiropas Savienības Oficiālais Vēstnesis
            
            
               L 54/5
            
         
      KOMISIJAS REGULA (EK) Nr. 323/2006
   (2006. gada 23. februāris),
   ar ko paredz atkāpi no Regulas (EK) Nr. 174/1999 attiecībā uz derīguma termiņu izvešanas atļaujām ar iepriekš noteiktu kompensāciju piena un piena produktu nozarē
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 31. panta 14. punktu,
   tā kā:
   
               (1)
            
            
               Izvešanas atļauju derīguma termiņš ir noteikts 6. pantā Komisijas 1999. gada 26. janvāra Regulā (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām (2).
            
         
               (2)
            
            
               Sviesta un sausā vājpiena intervences cenu pazemināšana no 2006. gada 1. jūlija var ietekmēt starpību starp minētajām cenām un pasaules tirgus cenām.
            
         
               (3)
            
            
               Veicot piesardzības pasākumu, lai novērstu liekus izdevumus Kopienas budžetā un izvairītos no eksporta kompensāciju režīma spekulatīvas piemērošanas piena nozarē, derīguma termiņš izvešanas atļaujām ar iepriekš noteiktu kompensāciju jāierobežo līdz 2006. gada 30. jūnijam.
            
         
               (4)
            
            
               Piena un piena produktu nozares pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 174/1999 6. panta prasībām, izvešanas atļaujas ar iepriekš noteiktu kompensāciju attiecībā uz minētā panta a) līdz d) punktā norādītajiem produktiem, par kuriem pieteikumi ir iesniegti pēc 2006. gada 1. marta, ir derīgas līdz 2006. gada 30. jūnijam.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 23. februārī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 160, 26.6.1999., 48. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).
   
      (2)  OV L 20, 27.1.1999., 8. lpp. Regulā jaunākie grozījumi izdarīti ar Regulu (EK) Nr. 2107/2005 (OV L 337, 22.12.2005., 20. lpp.).